浮丘亭
作者：范成大
朝代：宋

paragraphs: 黟山鬰律神仙宅，三十六峰雷雨隔。
碧城欄檻偃雙旌，笑挹浮丘爲坐客。
巖扉無鎖晝長開，紫雲明滅多樓臺。
雲中仙馭參差是，肯爲使君乘興來。
西崑巉絕不可至，東望蓬萊愁弱水。
誰知芳草徧天涯，玉京只在珠簾底。
他年麟閣上清空，却訪舊遊尋赤松。
我亦從公負丹鼎，來斸砂牀汲湯井。